ngaturaken sungkem rama ! ““E..e..e.., tobat…tobat putraku ngger Bagindha Umar… Bagindha Umar… olehku ngarep-arep kaya-kaya biyung…biyung godhong mlumah tak kurepne godhong murep tak lumahne , ngger … Bagindha Umar !, kepriye sliramu tak utus nyang pondok wis suwe ora eneng pekabarane lho ngger putraku ““Nuwun inggih kanjeng rama pancen kula wonten pondok rama ..”“Semanten ugi kula ngaturaken mugi konjuk …”“Ya … ya… Bagindha Amir, ya…ya…, iki kaya-kaya kok wis ora kuwat rasane atiku , pingin-pingin enggal mirengne ngger Bagindha Umar –Amir , njur kepiye asile nggonmu nyang pondok kuwi ngger !?”“Aduh kanjeng rama pepunden kula, pangestu panjenengan tansah dipun ridloni Gusti Allah langsung ditebihaken saking sedaya balak lan saget kaleksanan sedaya cita-cita kula kanjeng rama, wontenipun kitab-kitab sedaya sampun khatam sedaya. Sak sampunipun sampun khatam kanjeng rama, kula jengkar saking pondok Mbleki, wusana keraya-raya dumugi wana gung liwang –liwung , kula manggih gedhong isi mas picis rajabrana sak gedhong melep-melep, menika bandha karun wonten tulisanipun, ingkang kiyat kanggenan Bagindha Umar, Bagindha Amir supados dipun boyong dumateng negari Kuparman nggih Tanah Suci, kangge nyuksesaken kawontenanipun bangunan , kejawi saking menika taksih wonten malih kanjeng rama , kawastanan Kasang Kertas Aji utawi malih nggih menika Payung Tunggulnaga, nggih Payung Bawat, menika ingkang kiyat kanggenan Payung Tunggulnaga,Payung Bawat inggih negari Kuparman menika kanjeng rama ““Aduh ngger putraku ngger … beja kemayangan ya ngger, iki seratus persen bangunan enggal bisa sukses, yaiku mau anggonmu nemu bandha karun ana alas gung liwang-liwung , lha banjur kersamu piye ngger Bagindha Umar, Bagindha Amir …”“Nuwun sewu kanjeng rama, mbok bilih kanjeng rama menika marengaken utawi kersa mbok inggiha menika dhawuh dhumateng para narapraja lan para perjurit sedaya , menika dipun boyong dhumateng negari Kuparman wontenipun bandha ingkang wonten wana gung liwang-liwung kangge nyuksesaken kawontenan bangunan menika”“Oh iya… ya…ya, pancen ya cocok sing dadi kandhamu kabeh , lha iki kabeh para perjurit !!”“Wonten dhawuh !…wonten dhawuh …wonten dhawuh !!”“Iki padha mlumpuk , lan padha midhanget kabeh kanggo sing bakal tujuan –tujuan kebecikan ““Inggih !! ““Lha ora liwat Raja Yuyupati nguntapake wadya bala kabeh unta dicawisake. Cacahe ana pira untane iki mbanjur ngetutne tindake si Bagindha Umar, Bagindha Amir menyang alas gung liwang-liwung perlu kanggo mboyong maspicis rajabrana raja keputren , ora kur cukup kuwi , ketambahan Jaran Kalisak, mbanjur yaiku Payung Tunggulnaga, Payung Bawat, ya Kasang Kertas Aji, iki pancen beja kemayangan Pangeran maringi kemurahan menyang kawulane supaya kanggo nyksesake kahanan bangunan”“Inggih sampun sedaya perjurit sampun lengkap wonten njawi, wontenipun unta sampun penuh sanget mboten kekirangan ““Sak iki ngene kanca, aja kesuwen kanca, supaya enggal di ayati enggal diboyong ““Inggih !”*Teh sepindhah mboten kenging menceng sarambut pinara pitu, sabda mituhu sabdaning Pandhita ratu, saksampunipun Adipati Ibnu Ngabdul Munthalib medar sabda dhumateng sedaya para